شەفەق نیوز/ یەک
کەس لەلای کەمەو کوشیا و هەیشت کەس تر زەخمدار بوین، لەوەر تەقەکردنیگ ئمڕوو شەممە،
لەناو گەڕەکیگ لە شار ساڤانا سەروە ولایەت جۆرجیای ئەمریکا.
بیکانا جۆنسون
خانمە قسەکەر پۆلیس ساڤانا راگەیان پەیاکردن ٩ کەس زەخمدار وە گولە، یەکیگیان مردگە.
جۆنسون وتیش؛ بڕیگ
لە قوربانیەیل وەرەو خەسەخانە بریان ک زەخمەیلیان سەختە.
وتیش؛ تەقەکردنەکە
وە ڕاستەوخۆ کریا وەلی باس لە ووردەکاریەیلیگ زیاتر نەکریا..جۆنسون وتیش؛ هیمان ئەفسەرەیل
لە ناوچەکە دیرن زانیاریەیل کردوە کەن و وەگەرد خەڵکەگە قسە کەن.
